Rubrika ta' Stefan Cachia fuq fuq il-gazzetta ta' kull nhar ta' Sibt Il-Ġensillum. Hawn ukoll l-artiklu fuq l-internet: Il-komiks f'Malta : karriera diffiċli imma tagħti frott sabiħ . Stefan Cachia tkellem ma' Chris Galea dwar il-komiks f'Malta u din il-konferenza: " X'inhi Wicked Comics? Wicked Comics hi għaqda li taħdem b'mod volontarju bil-għan li tippromwovi l-kultura tal-komiks u affarjiet relatati magħha bħal films u logħol tal-vidjow f'pajjiżna u barra minn Malta. Hi għaqda żgħira mmexxija minn tijm ta' sitt persuni, waqt li bosta persuni oħrajn, fosthom ħafna artisti lokali, huma involuti fl-organizzazzjoni tal-Wicked Comics. Wicked Comics twaqqfet fl-2005 bl-iskop li tgħaqqad bosta artisti lokali u tipprovdi l-infrastruttura neċessarja biex ix-xena tal-komiks f'Malta tinbet u tissaħħaħ. L-ewwel attività tagħha kienet il-Big Bang, konvenzjoni fuq skala żgħira mtella' fuq inzjattiva ta' Chris Gatt, Direttur ta' St James Cavalier). Minn din il-konvenzjoni ħarget Wicked Comics. " " Taħseb li jeżisti suq għall-komiks lokali f'Malta? Għalkemm Malta hi gżira żgħira, aħna ċerti li hawn suq għal komiks lokali f'pajjiżna. Fil-fatt, l-għaqda tal-Komiks tas-Sikkina diġà qed jippubblikaw xi komiks bil-Malti u jidher li dawn qed jintlaqgħu tajjeb mal-pubbliku lokali. Il-membri tal-Wicked Comics jemmnu li ġaladarba l-livell tal-komiks ikun għoli, is-suq jirrispondi b'mod pożittiv. Madankollu nemmnu u nittamaw li l-artisti lokali jagħmlu xogħol li jiġi apprezzat mhux biss f'pajjiżna iżda mad-dinja kollha." Ikklikkja fuq l-istampa biex tkabbar. Il- Comic Con fuq l-għatba u qed tħabbat il-bieb. Ġimgħa u nofs oħra nkunu hemm bl-istrixxikli tagħna u nittamaw li jkun hemm konkorrenza tajba fis-swali tal-Kavallier. It-tielet "Gawgaw" se jkun hemm ukoll nisperaw, għalkemm din l-aħbar għadha mhix ikkonfermata imma kulħadd fuq ix-xwiek biex jara mil-liema għawġ se jgħaddi l-Gawgaw fit-tielet strixxiklu u fejn ix-xjafek se jsib lil xbintu l-Imlejka. Fost il-pubbliċità li għaddejha bħalissa għall-Konvenzjoni tal-Komik inkitbet rubrika fis-Sunday Circle minn Michael Vella. Nieħdu gost naraw dan l-interess u nittamaw li dan ikompli jikber. Id-diriġenti tal-comic con Malta qed jissodisfaw bosta dilettanti tal-komiks bl-attivitajiet li se jkun hemm u nispera li dan kollu jattira ukoll nies ġodda lejn dan il-medju affaxxinanti. Ir-rubrika Circle ta' Michael Vella Għandna xi attivitajiet importanti ġejjin u bħal ma nagħmlu s-soltu nagħrfukom xi ħaġa dwarhom. Il-konvenzjoni tal-komik ( Comic Con Malta ) diġà semmejnieha u se nkomplu naġġornawkom fuq xi żviluppi li jkun hemm . Bħalissa issibuna fl" Artists' Alley " fuq l-istess sit. Se nkunu preżenti f'attività oħra s-Sibt li ġej fit-Teatru tal-Università l-qadima (MITP) ta' Triq San Kristofru l-Belt, fl-okkażjoni tal- LEJL IMDAWWAL . Fit-teatru se jkun hemm rappreżentazzjonijiet tad-dramm "Cultivating Insanity" ta' Sean Briffa u xi wirjiet viżivi oħra. Id-dramm hu ta' xi għoxrin minuta u jibdew bl-ewwel rapp fid-disgħa ta' filgħaxija u jirrepetu kull siegħa. L-aħħar waħda tkun f'nofsillejl. Dħul b'xejn. Lilna ssibuna hemm ukoll bl-istrixxikli tal-Gawgaw u l-Imlejka u l-Kranium. Nieħdu gost niltaqgħu magħkom. Għal min għadu ma akkwistax l-aħħar strixxikli, issa ċ-ċans! Għal dawk il-qarrejja ġodda li jridu jiksbu l-erba' ħarġiet f'daqqa, nirranġawlhom xi skont ukoll. Attività interessanti li mhux ta' min jitlifha fil- Lejl Imdawwal u li għandha x'taqsam mal-istrixxikli Taljani u Franċiżi hija r-rappreżentazzjoni teatrali ta' Pino Scicluna tal-karattru Corto Maltese. Probabbilment, din se tkun l-ewwel darba li l-Corto Maltese se jkun ippreżentat quddiem pubbliku Malti. Dan il-karattru li ħoloq Hugo Pratt fl-1967 li twieled Malta fil-Belt Valletta fl-1887 (għalhekk hu mlaqqam Corto Maltese) huwa vjaġġatur u avventurier li jdur id-dinja filwaqt li jsib ruħu involut fi stejjer kumplessi fi sfond politiku u fantastiku. Din ir-rapp se ssir f'Misraħ l-Indipendenza il-Belt fis-7.45, fid-9.30, fil-11.00 u fis-1.00 ta' bilejl. Ta' min jittawlilha. Info Gazzetti: Artiklu kritiku ta' Michael Vella dwar l-ewwel strixxiklu ta' Il-Gawgaw u L-ImLejka deher fuq The Times 12 ta' Settembru 2009.